CELEX: 62019TN0301
Language: lt
Date: 2019-05-14 00:00:00
Title: Byla T-301/19: 2019 m. gegužės 14 d. pareikštas ieškinys byloje PNB Banka ir kt./ECB

2019 7 22   
               
               
                  LT
               
               
                  Europos Sąjungos oficialusis leidinys
               
               
                  C 246/31
               
            
         2019 m. gegužės 14 d. pareikštas ieškinys byloje PNB Banka ir kt./ECB
         (Byla T-301/19)
         (2019/C 246/33)
         Proceso kalba: anglų
         
            Šalys
         
         
            Ieškovai: PNB Banka AS (Ryga, Latvija),  CR (*1),  CT (*1), atstovaujami advokatų O. Behrends ir M. Kirchner
         
            Atsakovas: Europos Centrinis Bankas (ECB)
         
            Reikalavimai
         
         Ieškovai Bendrojo Teismo prašo:
         
                     —
                  
                  
                     panaikinti 2019 m. kovo 1 d. ECB sprendimą pripažinti PNB Banka svarbiu subjektu,
                  
               
                     —
                  
                  
                     priteisti iš atsakovo bylinėjimosi išlaidas.
                  
               
            Ieškinio pagrindai ir pagrindiniai argumentai
         
         Grįsdami ieškinį ieškovai remiasi dešimčia pagrindų.
         
                     1.
                  
                  
                     Pirmasis ieškinio pagrindas grindžiamas tuo, kad ECB klaidingai nusprendė, jog BPM reglamento (1) 6 straipsnio 5 dalies b punkte numatytas sprendimas dėl pripažinimo.
                     
                                 —
                              
                              
                                 Ieškovai teigia, kad pagal BPM reglamento 6 straipsnio 5 dalies b punktą tik leidžiama ECB įgyvendinti visus atitinkamus nacionalinės kompetentingos institucijos įgaliojimus. BPM pagrindų reglamento (2) 39 straipsnio 5 dalies antras sakinys negali pakeisti sprendimo pagal BPM reglamento 6 straipsnio 5 dalies b punktą pobūdžio. Jeigu Bendrasis Teismas nuspręstų, kad BPM pagrindų reglamento 39 straipsnio 5 dalies antras sakinys keičia to sprendimo pobūdį, ieškovai ginčija minėto 39 straipsnio 5 dalies antro sakinio teisėtumą.
                              
                           
               
                     2.
                  
                  
                     Antrasis ieškinio pagrindas grindžiamas tuo, kad ECB savo sprendimą grindė klaidingomis prielaidomis dėl BPM reglamento 6 straipsnio 5 dalies b punkte nustatytų sąlygų ir tikslo ir, be kita ko, neatsižvelgė į sprendimo pagal tą nuostatą išimtinį pobūdį.
                  
               
                     3.
                  
                  
                     Trečiasis ieškinio pagrindas grindžiamas tuo, kad ECB rūpestingai ir nešališkai neišnagrinėjo ir neįvertino visų svarbių individualios bylos aspektų, nustatydama būtinybę priimti sprendimą pagal BPM reglamento 6 straipsnio 5 dalies b punktą.
                  
               
                     4.
                  
                  
                     Ketvirtasis ieškinio pagrindas grindžiamas tuo, kad ECB pažeidė kelis esminius procedūrinius reikalavimus.
                  
               
                     5.
                  
                  
                     Penktasis ieškinio pagrindas grindžiamas tuo, kad ECB neįgyvendino savo diskrecijos pagal BPM reglamento 6 straipsnio 5 dalies b punktą.
                  
               
                     6.
                  
                  
                     Šeštasis ieškinio pagrindas grindžiamas tuo, kad ECB pažeidė proporcingumo principą.
                  
               
                     7.
                  
                  
                     Septintasis ieškinio pagrindas grindžiamas tuo, kad ECB pažeidė nemo auditur principą.
                  
               
                     8.
                  
                  
                     Aštuntasis ieškinio pagrindas grindžiamas tuo, kad ECB pažeidė vienodo požiūrio principą.
                  
               
                     9.
                  
                  
                     Devintasis ieškinio pagrindas grindžiamas tuo, kad ECB pažeidė teisėtų lūkesčių apsaugos ir teisinio saugumo principus.
                     
                                 —
                              
                              
                                 Ieškovai teigia, kad sprendimas yra neaiškus, todėl lemia teisinį nesaugumą ir pažeidžia PNB Banka teisėtus lūkesčius, grindžiamus jo ankstesniais santykiais su ECB ir Finansų ir kapitalo rinkos komisija.
                              
                           
               
                     10.
                  
                  
                     Dešimtasis ieškinio pagrindas grindžiamas tuo, kad ECB pažeidė BPM reglamento 19 straipsnį ir 75 konstatuojamąją dalį ir piktnaudžiavo įgaliojimais (détournement de pouvoir).
                  
               
            (*1)  Informacija ištrinta arba pakeista pagal asmens duomenų apsaugos ir (arba) konfidencialumo reikalavimus.
         
            (1)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013, p. 63).
         
            (2)  2014 m. balandžio 16 d. Europos Centrinio Banko reglamentas (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (ECB/2014/17) (OL L 141, 2014, p. 1).